
ΤΕΥΧΟΣ ΔΕΥΤΕΡΟ 


Αρ. Φύλλου 203 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός περιεχομένου ειδικών εκλογικών καταλό¬ 
γων εκλογέων που διαμένουν στο έδαφος των λοιπών 
Κρατών της Ευρωπαϊκής Ένωσης, για την άσκηση 
του εκλογικού δικαιώματος στις εκλογές του Ευρω¬ 
παϊκού Κοινοβουλίου κ.λ.π. 1 

Καθορισμός αμοιβής της Επιτροπής Εισήγησης για Ανά¬ 
θεση του έργου «Συγκοινωνιακός άξονας ΠΑΤΡΑ-Α- 
ΘΗΝΑ-ΘΕΣΣΑΛΟΝΙΚΗ-ΕΥΖΩΝΟΙ: Τμήμα Οδικά Έργα 
και Σιδηροδρομικά έργα στο τμήμα της Κακιάς Σκά¬ 
λας», Προϋπολογισμού εξήντα δις (60.000.000.000) 
δρχ. σε βάρος των εναρίθμων έργων 9871513 Δ. Ε. της 


ΣΑΕ 071/2 και 9378501 Δ.Ε. της ΣΑΕ 078/4».. 2 

Σύσταση συγκρότηση και ορισμός μελών Ομάδας Εργα¬ 
σίας στο Γενικό Λογιστήριο του Κράτους για την με¬ 
λέτη και αναδιοργάνωση των διεπαφών μεταξύ των 
πληροφοριακών συστημάτων της Τράπεζας της Ελ¬ 
λάδας και του Γ ενικού Λογιστηρίου του Κράτους. 3 

Αποδοχή παραίτησης μέλους πρώτης σύνθεσης Δ.Σ. της 

Εταιρίας «ΕΛΛΗΝΙΚΟ ΦΕΣΤΙΒΑΛ Α.Ε.». 4 

Τροποποίηση της Υ.Α. Τ/4539/29.9.98 με θέμα «Κατα¬ 
στατικό της Εταιρίας «ΕΛΛΗΝΙΚΟ ΦΕΣΤΙΒΑΛ Α.Ε.»... 5 

Τροποποίηση της 504903/16.1.98 απόφαση Γεν. Γραμ¬ 
ματέα ΕΟΤ αναφορικά με την άσκηση αρμοδιοτήτων 

μόνο από τον Γενικό Γραμματέα ΕΟΤ. 6 

Σύσταση Επιτροπής επίλυσης αμφισβητουμένου χαρα¬ 
κτήρα οχημάτων. 7 

Τροποποίηση του άρθρου 26 του Κανονισμού Λειτουρ¬ 
γίας Διοικήσεως και Παροχών ΚΑΦ Λιμένα Θεσ/νίκης. 8 


ΑΠΟΦΑΣΕΙΣ 

Αριθ. 5610 (1) 

Καθορισμός περιεχομένου ειδικών εκλογικών καταλόγων 
εκλογέων που διαμένουν στο έδαφος των λοιπών Κρα¬ 
τών της Ευρωπαϊκής Ένωσης, για την άσκηση του ε¬ 
κλογικού δικαιώματος σας εκλογές του Ευρωπαϊκού 
Κοινοβουλίου κ.λ.π. 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 
Έχοντας υπόψη: 

1. Τις διατάξεις: α) του άρθρου 2 παρ. 2 Ν. 1427/1984 


«Άσκηση του εκλογικού δικαιώματος κατά τις εκλογές 
του Ευρωπαϊκού Κοινοβουλίου από τους Έλληνες που 
διαμένουν στο έδαφος των λοιπών κρατών της Ευρωπαϊ¬ 
κής Οικονομικής Κοινότητας» (ΦΕΚ 40Α) και β) του άρ¬ 
θρου 27 του Ν. 2081/1992 (ΦΕΚ 154 Α). 

2. Το γεγονός ότι οι προσεχείς εκλογές για την ανάδει¬ 
ξη με άμεση και καθολική ψηφοφορία των αντιπροσώπων 
στο Ευρωπαϊκό Κοινοβούλιο θα πραγματοποιηθούν από 
τις 10 έως τις 13 Ιουνίου 1999. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε το περιεχόμενο των ειδικών εκλογικών κα¬ 
ταλόγων του άρθρου 2 παρ. 2 του Ν. 1427/1984, τις προ¬ 
θεσμίες δημοσίευσης τους και υποβολής των κατ' αυτών 
ενστάσεων και λοιπές αναγκαίες λεπτομέρειες, ως εξής: 

Α' Παριεχόμενο των ειδικών εκλογικών καταλόγων. 

Οι ειδικοί εκλογικοί κατάλογοι των Ελλήνων που διαμέ¬ 
νουν στο έδαφος των λοιπών κρατών της Ευρωπαϊκής Έ¬ 
νωσης και πρόκειται να ασκήσουν το εκλογικό τους δικαί¬ 
ωμα στα κράτη αυτά για την ανάδειξη των Ελλήνων αντι¬ 
προσώπων στο Ευρωπαϊκό Κοινοβούλιο, συντάσσονται 
είτε ενιαία κατά περιφέρεια Προξενικής Αρχής είτε ξεχω¬ 
ριστοί κατά πόλεις της περιφέρειας αυτής, είναι λεξικο- 
γραφημένοι και περιέχουν τα εξής στοιχεία: 

1. Τον τίτλο: «Ειδικός Εκλογικός κατάλογος για την α¬ 
νάδειξη Ελλήνων αντιπροσώπων στο Ευρωπαϊκό Κοινο¬ 
βούλιο». 

2. Τους υπότιτλους: α) Εκλογές ΙΟΥΝΙΟΥ 1999 

β) «Περιφέρεια Προξενικής Αρχής 


(πόλη - χώρα) 

3. Την πόλη ψηφοφορίας. 

Σε κάθετες στήλες: 

α) Τον αύξοντα αριθμό. 

β) Τον ειδικό αύξοντα αριθμό της αίτησης. 

γ) Το επώνυμο. 

δ) Το όνομα. 

ε) Το όνομα πατέρα ή το όνομα συζύγου, εφόσον πρό¬ 
κειται για έγγαμη γυναίκα που φέρει το επώνυμο του συ¬ 
ζύγου. 

στ) Το έτος γέννησης. 

ζ) Τον εκλογικό κατάλογο εγγραφής (ενορία - δήμο ή 
κοινότητα-νομό). 

η) Τον τόπο μόνιμης διαμονής (πόλη - χώρα) όπως ση¬ 
μειώνεται στην υπεύθυνη δήλωση του άρθρου 2 παρ. 2 
του Ν. 1427/1984. 

Β' Δημοσίευση των ειδικών εκλογικών καταλόγων (προ¬ 
θεσμίες - τρόπος δημοσίευσης). 

Οι παραπάνω ειδικοί εκλογικοί κατάλογοι δημοσιεύο¬ 
νται στους χώρους ανακοινώσεων των κτιρίων: α) Της Δι¬ 
εύθυνσης Εκλογών του Υπουργείου Εσωτερικών, Δημό¬ 
σιας Διοίκησης και Αποκέντρωσης, τριάντα οκτώ (38) μέ¬ 
ρες πριν από την ημέρα της ψηφοφορίας και β) της 
οικείας Πρεσβείας ή Προξενείου τριάντα δύο (32) μέρες 
πριν από την ημέρα της ψηφοφορίας. 

Γ Ενστάσεις κατά των ειδικών εκλογικών καταλόγων 
(Προθεσμίες - τρόπος υποβολής τους). 

1. Ενστάσεις κατά των ειδικών εκλογικών καταλόγων α¬ 
σκούνται ενώπιον του Εφετείου Αθηνών μέσα σε δέκα 
(10) μέρες από την κατά την προηγούμενη παράγραφο 
δημοσίευσή τους στο Κατάστημα της Διεύθυνσης Εκλο¬ 
γών του Υπουργείου Εσωτερικών, Δημόσιας Διοίκησης 
και Αποκέντρωσης και εκδικάζονται μέσα σε πέντε (5) μέ¬ 
ρες από τη λήξη της προθεσμίας υποβολής τους. 

Αντίγραφο της ένστασης κατατίθεται αυθημερόν στη 
Διεύθυνση Εκλογών του Υπουργείου Εσωτερικών, Δημό¬ 
σιας Διοίκησης και Αποκέντρωσης. 

2. Δικαίωμα για την υποβολή ένστασης έχει κάθε εκλο¬ 
γέας ή αντιπρόσωπος αναγνωρισμένου κόμματος, σύμ¬ 
φωνα με τον Κανονισμό της Βουλής. Η ένσταση ασκείται 
κατά της εγγραφής κάθε προσώπου που έχει συμπεριλη- 
φθεί στους ειδικούς εκλογικούς καταλόγους, κατά παρά¬ 
βαση των διατάξεων του άρθρου 2 παρ. 1 και 2 του Ν. 
1427/1984. 

Ένσταση ασκείται για την παράλειψη εγγραφής στους 
ειδικούς εκλογικούς καταλόγους, εκλογέα που έχει τις 
προϋποθέσεις της παρ. 1 του άρθρου 2του Ν. 1427/1984 
και υπέβαλε εμπρόθεσμα την προβλεπόμενη από την 
παρ. 2 του ίδιου άρθρου σχετική δήλωση. Στην περίπτω¬ 
ση αυτή η ένσταση υποβάλλεται από τον ίδιο τον ενδια¬ 
φερόμενο εκλογέα. Κατά τα λοιπά εφαρμόζεται αναλό- 
γως η παρ. 2 του άρθρου 13 της νομοθεσίας για την ε¬ 
κλογή βουλευτών (Π.Δ. 92/1994). 

3. οι ενστάσεις μπορούν να κατατίθενται και στις Ελλη¬ 
νικές προσβευτικές ή προξενικές αρχές μέσα στην προ¬ 
θεσμία που ορίζεται παραπάνω. Το κείμενο των ενστάσε¬ 
ων αυτών μεταβιβάζεται αμέσως από την οικεία πρεσβεία 
ή το προξενείο με ΤΗΛΕΤΥΠΗΜΑ ή ΤΗΛΕΓΡΑΦΙΚΑ ή ΤΗ- 
ΛΕΟΜΟΙΟΤΥΠΙΚΑ (ΡΑΧ) στη Δ/νση Εκλογών του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, η οποία αμέσως τις διαβιβάζει στο Εφετείο Αθηνών. 

Για τις λοιπές λεπτομέρειες υποβολής της ένστασης ε¬ 
φαρμόζονται ανάλογα τα οριζόμενα στην 4219/29.1.1999 
απόφασή μας «Καθορισμός περιεχομένου υπεύθυνης δή¬ 
λωσης των Ελλήνων εκλογέων που διαμένουν στο έδα¬ 
φος των λοιπών Κρατών της Ευρωπαϊκής Ένωσης για την 
άσκηση του εκλογικού τους δικαιώματος στις εκλογές 
του Ευρωπαϊκού Κοινοβουλίου του Ιουνίου 1999. 

Την επομένη της λήξης της προθεσμίας υποβολής των 
ενστάσεων, τα πρωτότυπα αυτών στέλνονται αεροπορι¬ 
κώς με ειδικούς έκτακτους φακέλους με παραλήπτη το Υ¬ 
πουργείο Εσωτερικών, Δημόσιας Διοίκησης και Αποκέ¬ 
ντρωσης (Δ/νση Εκλογών) που φέρουν ειδικά χαρακτηρι¬ 
στικά όπως π.χ. Φάκελος Ευρωπαϊκών Εκλογών - 
ΕΝΣΤΑΣΕΙΣ, για να μη γίνεται σύγχυση με διπλωματικούς 
φακέλους (σάκκους) του Υπουργείου Εξωτερικών. 


Γιατην αποστολή των ειδικών αυτών εκτάκτων φακέλων 
η αποστέλλουσα πρεσβευτική ή προξενική αρχή τηλε¬ 
γραφεί στο Υπουργείο Εσωτερικών, Δημόσιας Διοίκησης 
και Αποκέντρωσης - Δ/νση Εκλογών τα απαραίτητα στοι¬ 
χεία της αποστολής ήτοι: 

- Την αεροπορική εταιρεία. 

- Τον αριθμό και την ημέρα πτήσης. 

- Τον αριθμό φακέλων (π.χ. φάκελος Ν5Ε.Ε. ΕΝΣΤ.). 

- Τον συνολικό αριθμό των αποστελλομένων ενστάσε¬ 
ων. 

- Την ειδική αρίθμηση που έχει δοθεί στις ενστάσεις κα¬ 
τά την παραλαβή τους από την πρεσβευτική ή προξενική 
αρχή, από την αντίστοιχη δέσμη φύλλων (ΜΠΛΟΚ), όπως 
π.χ. 300-310. 

- Τον αριθμό των συνοδευτικών φορτωτικών εγγράφων. 
Οι αποφάσεις του Εφετείου Αθηνών που διατάσσουν 

μεταβολές στους ειδικούς εκλογικούς καταλόγους κοι¬ 
νοποιούνται αμέσως στη Δ/νση Εκλογών του Υπουργεί¬ 
ου Εσωτερικών, Δημόσιας Διοίκησης και Αποκέντρω¬ 
σης, η οποία τις γνωστοποιεί, τις Πρεσβευτικές και Προ¬ 
ξενικές Αρχές για να επιφέρουν τις αναγκαίες 
διορθώσεις. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 1 Μαρτίου 1999 

Η ΥΠΟΥΡΓΟΣ 

ΒΑΣΩΠΑΠΑΝΔΡΕΟΥ 
-♦- 

Αριθ. 2/9186/0022 (2) 

Καθορισμός αμοιβής της Επιτροπής Εισήγησης για Ανά¬ 
θεση του έργου «Συγκοινωνιακός άξονας ΠΑΤΡΑ-Α- 
ΘΗΝΑ-ΘΕΣΣΑΛΟΝΙΚΗ-ΕΥΖΩΝΟΙ: Τμήμα Οδικά Έργα 
και Σιδηροδρομικά έργα στο τμήμα της Κακιάς Σκά¬ 
λας», Προϋπολογισμού εξήντα δις (60.000.000.000) 
δρχ. σε βάρος των εναρίθμων έργων 9871513 Δ. Ε. της 
ΣΑΕ 071/2 και 9378501 Δ.Ε. της ΣΑΕ 078/4. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137726.7.85. 

2. Του Π.Δ. 69/88 «Για τον Οργανισμό της Κεντρικής Υ¬ 
πηρεσίας της ΓΓΔΕ», όπως τροποποιήθηκε και συμπλη¬ 
ρώθηκε με τα ΠΔ 340/90, 293/91, 335/92 και 167/92, κα¬ 
θώς και των σχετικών εγκυκλίων εφαρμογής τους. 

3. Του Ν. 1418/84 «Δημόσια Έργα και ρυθμίσεις συνα¬ 
φών θεμάτων» όπως τροποποιήθηκε και συμπληρώθηκε 
με το Ν. 2229/94 «Τροποποίηση και συμπλήρωση του Ν. 
1418/84 και άλλες διατάξεις» (ΦΕΚ 138 Α /31.8.94), των 
Π.Δ. που εκδόθηκαν σε εκτέλεση των ανωτέρω νόμων και 
ειδικά του Π.Δ. 609/85, καθώς του Π.Δ. 23/93 «Προσαρ¬ 
μογή της Ελληνικής Νομοθεσίας για τα Δημόσια Έργα 
προς τις διατάξεις των οδηγιών 71/304, 71/305, 78/669, 
89/440 και 89/665 της ΕΟΚ». 

4. Της λοιπής Νομοθεσίας εκτελέσεως Δημοσίων Έρ¬ 
γων που ισχύει για το αναφερόμενο έργο. 

5. Του Ν. 1959/91 «Για τις Οδικές Μεταφορές, τις Επι¬ 
κοινωνίες και άλλες διατάξεις». 

6. Του Π.Δ. 71/93 (ΦΕΚ 30Α/11.3.93) «Καθορισμός αρ- 

μοδιοτήτων που διατηρούνται από τον Υπουργό και τις 
Περιφερειακές Υπηρεσίες της Γ.Γ.Δ.Ε./ΥΠΕΧΩΔΕ». 

7. Του Π.Δ. 193/95 (ΦΕΚ 101 Α/5.6.95) με το οποίο συ- 
στάθηκε η ΕΥΔΕ/ΠΑΘΕ, όπως τροποποιήθηκε με το Π.Δ. 
65/97 (ΦΕΚ 60Α/21.4.97). 

8. Της παρ. 5 του άρθρου 1 του Νόμου 2503/1997 (ΦΕΚ 
107 Α') με τις οποίες διατηρήθηκαν υπέρ του Υπουργού ΠΕ- 
ΧΩΔΕ, οι αρμοδιότητες στα έργα που εκτελούν οι ΕΥΔΕ. 

9. Της αρ. πρωτ. Δ17α/03/99/φ.2.2.1/29.10.96 (ΦΕΚ 
1006Β74.11.96) (άρθρο 1) απόφασης του Πρωθυπουρ¬ 
γού και του Υπουργού ΠΕ.ΧΩ.Δ.Ε. με την οποία ανατέθη¬ 
κε η άσκηση αρμοδιοτήτων του Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων 
Χρήστο Βερελή και Θεόδωρο Κολιοπάνο». 

10. Της αρ. πρωτ. Δ17α/01/79/Φ.Θ/2.2.1/24.8.89 από¬ 
φασης «Περί μεταβίβασης αρμοδιοτήτων Υπουργού Πε¬ 
ριβάλλοντος, Χωροταξίας και Δημοσίων Έργων στο Γενι¬ 
κό Γραμματέα και στους Προϊσταμένους των Δ/νσεων και 
των Τμημάτων της Κεντρικής Υπηρεσίας της Γενικής 
Γραμματείας Δημοσίων Έργων του ΥΠΕΧΩΔΕ». 

11. Τις αρ. Δ16α/04/773/29.11.90 Κοινής Απόφασης του 
Υπουργού Προεδρίας και του Αν. Υπουργού ΠΕΧΩΔΕ 
«Περί εξαιρέσεως Διοικητικών πράξεων ή εγγράφων από 
τον κανόνα των τριών υπογραφών». 

12. Της ΣΑΕ 071/2 υποτομέας Οδοί - Γέφυρες στην ο¬ 
ποία περιλαμβάνεται και το ενάριθμο έργο 9471540. 

13. Του Ν.2470/97 «Αναμόρφωση μισθολογίου προσω¬ 
πικού της Δημόσιας Διοίκησης άλλες συναφείς διατά¬ 
ξεις» (ΦΕΚ40/Α/21.3.1997). 

14. Τις διατάξεις του αρ. 40 του Ν.849/78, όπως συ¬ 
μπληρώθηκε με το αρ.βτου Ν. 2129/93. 

Αφού λάβαμε υπόψη: 

1. Την αριθμ. Δ1 β/0/7/148/3.10.1995 απόφαση του Υ¬ 
ΠΕΧΩΔΕ, με την οποία, το έργο κατασκευής του αυτοκι¬ 
νητοδρόμου ΠΑΘΕ χαρακτηρίστηκε ως σημαντικό και ει¬ 
δικό. 

2. Το Π.Δ. 193/95 για τη σύσταση της ΕΥΔΕ/ΠΑΘΕ, ό¬ 
πως τροποποιήθηκε με το Π.Δ. 65/97, με το οποίο ορί¬ 
σθηκε η ΕΥΔΕ/ΠΑΘΕ ως Προϊσταμένη Αρχή και το Τμήμα 
Κατασκευών Αθηνών της ΕΥΔΕ/ΠΑΘΕ ως Δ/νουσα Υπη¬ 
ρεσία, για το Τμήμα ΚΟΡΙΝΘΟΣ - ΥΛΙΚΗ (στο οποίο περι¬ 
λαμβάνεται και το υπόψη Οδικό Έργο της ΚΑΚΙΑΣ ΣΚΑ¬ 
ΛΑΣ). 

3. Την αρ. 24975/7.7.98 Κ.Υ. Απόφαση του Υπουργού 
ΠΕΧΩΔΕ και του Υφυπουργού ΜΕΤΑΦΟΡΩΝ και ΕΠΙΚΟΙ¬ 
ΝΩΝΙΩΝ με την οποία εγκρίθηκε το οργανωτικό σχήμα 
κ.λ.π. ρυθμίσεις στα πλαίσια της υλοποίησης του σιδηρο¬ 
δρομικού και οδικού έργου της Κακιάς Σκάλας ως ενιαίου 
έργου (ΦΕΚ749Β/24.8.98). 

4. Την αρ. οικ. 25521/27.7.98 απόφαση Υ.ΠΕ.ΧΩ.ΔΕ με 
την οποία εγκρίθηκε η διάθεση πίστωσης 36.000.000.000 
δρχ. σε βάρος του προϋπολογισμού του ενάριθμου έρ¬ 
γου 9871513 ΔΕ της ΣΑΕ 071/2 για την κατασκευή του Ο¬ 
δικού τμήματος του υπόψη έργου. 

5. Την αριθμ. 145594/28.8.1998 απόφαση ΟΣΕ με την ο¬ 
ποία εγκρίθηκε η διάθεση πίστωσης 24.000.000.000 δρχ. 
σε βάρος του προϋπολογισμού του ενάριθμου έργου 
9378501 ΔΕ της ΣΑΕ 078/4 για την κατασκευή του Σιδη¬ 
ροδρομικού τμήματος του υπόψη έργου. 

6. Την αριθμ. 26060/24.8.98 απόφαση Υ.ΠΕ.ΧΩ.ΔΕ με 
την οποία εγκρίθηκε η Διακήρυξη, τα λοιπά Συμβατικά 
τεύχη και οι όροι Δημοπράτησης του έργου του θέματος. 


7. Την αριθμ. 28069/23.11.98 απόφαση του ΥΠΕΧΩΔΕ 
με την οποία συστάθηκε η Επιτροπή Εισήγησης για Ανά¬ 
θεση του Έργου του θέματος. 

8. Το 28253/25.11.98 έγγραφο της Προϊσταμένης Αρ¬ 
χής με το οποίο διαβιβάστηκαν στον Πρόεδρο της Επι¬ 
τροπής Εισήγησης για ανάθεση του έργου του θέματος, 
τα Πρακτικά Δημοπρασίας της Επιτροπής του Διαγωνι¬ 
σμού, οι κλειστές οικονομικές προσφορές των διαγωνιζο- 
μένων, καθώς και τα λοιπά στοιχεία του Διαγωνισμού, που 
είχαν υποβληθεί από τον Πρόεδρο της Επιτροπής του 
Διαγωνισμού με την από 5.11.98 (αριθμ. πρωτ. καταθ. 
28253/6.11.98) αναφορά του. 

9. Την από 9.12.1998 (αριθμ. πρωτ. Κατάθεσης 
29366/9.12.98) αναφορά του Προέδρου της Επιτροπής 
Εισήγησης για Ανάθεση του υπόψη έργου, με το οποίο υ¬ 
ποβλήθηκαν στην Προϊσταμένη Αρχή τα σχετικά πρακτι¬ 
κά της ΕΕΑ. 

10. Την αριθμ. 1107147/1239/0006Α/4.10.1996 απόφα¬ 
ση για «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» 

Και Επειδή: 

1. Όπως προκύπτει από τα Πρακτικά της Επιτροπής Ει- 
σήγησης για Ανάθεση του έργου: «Συγκοινωνιακός άξο¬ 
νας ΠΑΤΡΑ - ΑΘΗΝΑ - ΘΕΣΣΑΛΟΝΙΚΗ - ΕΥΖΩΝΟΙ: Οδικά 
και Σιδηροδρομικά έργα στο τμήμα της Κακιάς Σκάλας». 

α) Η Επιτροπή καταρχήν προέβη στην αποσφράγιση, 
στον λογιστικό έλεγχο και στον έλεγχο ομολότητας των 
τιμών, σύμφωνα με το άρθρο 8 του ΠΔ 609/85 όλων των υ- 
ποβληθεισών προσφορών των διαγωνιζομένων και στη 
συνέχεια κατάρτιση την 1η Σ με τις εκπτώσεις των προ¬ 
σφορών και εφάρμοσε τη διαδικασία προσδιορισμού των 
υ.χ.π. σύμφωνα με τις διατάξεις του άρθρου 2 του Ν. 
2576/98 και την απόφαση Υπουργού ΠΕΧΩΔΕ 
Δ17α/08/16/ΦΝ/402/10.2.98, 'οπως αυτή τροποποιήθηκε 
με την αριθ. Δ17α/10/65 Φ.Ν. 402/12.8.98 (ΦΕΚ 835Α) α¬ 
πόφαση ΥΠΕΧΩΔΕ. 

β. Η Επιτροπή συνήλθε σε επανειλημμένες συνεδριά¬ 
σεις μέσα στους μήνες Νοέμβριο και Δεκέμβριο του 1998, 
προκειμένου να ολοκληρώσει το έργο της σύμφωνα με το 
άρθρο 5 της αριθ. Δ17α/10/65/Φ.Ν. 402/12.8.98 (ΦΕΚ 
835Α) απόφαση ΥΠΕΧΩΔΕ, και μετά την εξέταση όλων 
των σχετικών στοιχείων εισηγήθηκε ομόφωνα την ανάθε¬ 
ση του υπόψη έργου στην Κ.ξία: «ΜΕΤΩΝ - ΑΚΤΩΡ-ΤΕΒ - 
ΑΕΓΕΚ». 

2. Τα μέλη της Επιτροπής: Γεώργιος Νισταζάκης (Πρό¬ 
εδρος), Αιμιλία Αλευρά, Ιωάννης Καρνέσης, Γεώργιος 
Δοντάς (αναπληρούσε τον Γρηγόρη Σαμπατακάκη που 
απούσιαζε και δεν έλαβε μέρος στις συνεδριάσεις της Ε¬ 
πιτροπής), Άγγελος Ζαρκάδης, Θεοχάρης Παπαμανώ- 
λης και Παντελής Ειρηνάκης καθώς και οι Γραμματείς 
της Επιτροπής Μιχάλης Λαζαράκης και Βασιλική Αβρα- 
μέα, απασχολήθηκαν και πέραν του ωραρίου της Υπηρε¬ 
σίας, μέσα στους μήνες Νοέμβριο και Δεκέμβριο του 
1998. 

3. Σύμφωνα με το άρθρο 5 του Ν. 2229/94, όπωςτροπο- 
ποιήθκε και ισχύει με το Ν. 2338/95, καταβάλλεται αμοιβή 
για τα μέλη της Επιτροπής Εισήγησης για Ανάθεση του 
Έργου, εφόσον αυτό χαρακτηριστεί σημαντικό ή ειδικό 
με απόφαση Υπουργού ΠΕ.ΧΩ.ΔΕ. 

4. Ύστερα από την γνωμοδότηση της Επιτροπής Εισή¬ 
γησης για Ανάθεση, με την αριθμ. 29366/18.12.98 από¬ 
φαση ΥΠΕΧΩΔΕ το υπόψη έργο κατακυρώθηκε στην μει- 
οδότρια Κοινοπραξία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Οι πιστώσεις για την αμοιβή της Επιτροπής βαρύνουν 
το ενάριθμο έργο 9871513 της ΣΑΕ 071/2 που συγχρημα- 
τοδοτείται από πιστώσεις της Ευρωπαϊκής Ένωσης, απο¬ 
φασίζουμε: 

1. Καθορίζουμε την αμοιβή της Επιτροπής Εισήγησης 
για Ανάθεση του Έργου: «Συγκοινωνιακός άξονας ΑΘΗ¬ 
ΝΑ - ΘΕΣ/ΝΙΚΗ - ΕΥΖΩΝΟΙ: Οδικά και Σιδηροδρομικά έρ¬ 
γα στο τμήμα της Κακιάς Σκάλας» ως εξής: 

Για τον Πρόεδρο και τα παραπάνω αναφερθέντα μέλη 
της Επιτροπής εφάπαξ το ποσόν των 150.000 δρχ. και για 
τους Γραμματείς της Επιτροπής εφάπαξ το ποσόν των 
75.000 δρχ. 

2. Εγκρίνουμε την διάθεση πίστωσης ποσού ύψους 
1.200.000 δρχ. σε βάρος του ενάριθμου 9871513 της ΣΑΕ 
071 /2 για την πληρωμή της ως άνω αμοιβής τωνμελών της 
Επιτροπής και των Γραμματεώντης Επιτροπής. 

Η σχετική καταβολή να γίνει άμεσα από την ΕΥΔΕ/ΠΑ- 
ΘΕ οριζομένου υπολόγου του Αγγέλου Μιχόπουλου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Φεβρουάριου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΟΡΟΤΑΞΙΑΣ 
ΥΦΥΓΙ. ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΣΤΑΣ ΛΑΛΙΩΤΗΣ 



Σύσταση συγκρότηση και ορισμός μελών Ομάδας Εργα¬ 
σίας στο Γενικό Λογιστήριο του Κράτους για την μελέ¬ 
τη και αναδιοργάνωση των διεπαφών μεταξύ των πλη¬ 
ροφοριακών συστημάτων της Τράπεζας της Ελλάδας 
και του Γενικού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α 178). 

β) Του άρθρου 13 του Ν 2346/95 «Δαπάνες κίνησης των 
μετακινουμένων προσώπων με εντολή του Δημοσίου ε¬ 
ντός και εκτός της επικράτειας για εκτέλεση υπηρεσίας 
και άλλες διατάξεις» (Α 229). 

γ) Του άρθρου 3 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α 43), όπως συμπληρώθηκε με την παρ. 1 
του άρθρου 23 του Ν. 2085/92 (Α 170). 

δ) Των άρθρων 89 και 128 του Π.Δ. 284/88 «Οργανισμός 
Υπουργείου Οικονομικών» (Α 128), όπως τροποποιήθηκε 
μεταγενέστερα. 

ε) Του άρθρου 29 του Ν. 1558/85 (Α 137) το οποίο προ- 
σετέθη με το άρθρο 27 του Ν. 2081/92 (Α. 154) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α38). 

στ) Του άρθρου 19 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΕΚ 40/Α/97). 

2. Την αριθμ. 1123812/1424/Α0006/14.11.96 απόφαση 
του Υπουργού Οικονομικών περί μεταβίβασης εξουσίας 
να υπογράφουν «Με εντολή Υπουργού» στο Γενικό Γραμ¬ 
ματέα κ.λπ. (Β. 1052). 


3. Το από 10.12.1998 έγγραφο της Δ30 - Εφαρμογών 
Η/Υ του Υπουργείου Οικονομικών. 

4. Το αριθμ. πρωτ. 24/15.2.1999 έγγραφο της Τράπεζας 
της Ελλάδας. 

5. Το γεγονός ότι από την απόφαση αυτή προκαλείται 
δαπάνη για την αμοιβή του Προέδρου και των μελών της 
Ομάδας Εργασίας, η οποία θα βαρύνει τις πιστώσεις του 
προϋπολογισμού εξόδων έτους 1999 του Υπουργείου Οι¬ 
κονομικών (ΚΑΕ 0515 Ειδ. Φορείς 23 -140). 

6. Την ανάγκη σύστασης - συγκρότησης Ομάδας Εργα- 
σίας για τη μελέτη και αναδιοργάνωση των διεπαφών με¬ 
ταξύ των πληροφοριακών συστημάτων της Τράπεζας της 
Ελλάδας και του Γ.Λ. Κράτους, αποφασίζουμε: 

1. Συνιστούμε στο Γενικό Λογιστήριο του Κράτους ομά¬ 
δα εργασίας για τη μελέτη και αναδιοργάνωση των διε¬ 
παφών μεταξύ των πληροφοριακών συστημάτων της 
Τράπεζας της Ελλάδας και του Γενικού Λογιστηρίου του 
Κράτους. 

2. Συγκροτούμε την παραπάνω ομάδα και ορίζουμε τα 
μέλη της, ως εξής: 

α) Δημήτριο Νησίδη, υπάλληλο με βαθμό ΠΕ/Α' - Πλη¬ 
ροφορικής, Προϊστάμενο του Δ' Τμήματος της Διεύθυν¬ 
σης Εφαρμογών Η/Υτου ΚΕ.Π.Υ.Ο. (Δ30), ως πρόεδρο. 

β) Γεώργιο Παπαδόπουλο, υπάλληλο με βαθμό ΠΕ/Α' 
Συντονιστή -Δημ/κό Ελεγκτή του Γ.Λ. Κράτους, ως μέλος. 

γ) Πολυκράτη Μοσχονά, Προϊστάμενο Τμήματος Ανά- 
πτυξης Πληροφοριακών Συστημάτων της Τράπεζας της 
Ελλάδας, ως μέλος. 

δ) Σπυρίδωνα Χριστόπουλο, Αναπληρωτή Προϊστάμενο 
Τμήματος Οργάνωσης της Τράπεζας της Ελλάδας, ως 
μέλος. 

ε) Ελένη Νιαρχάκου, υπάλληλο με βαθμό ΔΕ/Γ - Πλη¬ 
ροφορικής της Δ/νσης Εφαρμογών Η/Υ του ΚΕΠΥΟ 
(Δ30), ως γραμματέα. 

3. Εργο της ανωτέρω Ομάδας Εργασίας είναι: 

α. Η καταγραφή της διακινούμενης σε χαρτί (έντυπης ή 
χειρόγραφης) και ηλεκτρονικής (ψηφιακής) πληροφο¬ 
ρίας μεταξύ των δύο πληροφοριακών συστημάτων. 

β) Η διερεύνηση και τεκμηριωμένη εισήγηση για την α¬ 
ποκατάσταση διεπαφών με διακίνηση πληροφοριών σε η¬ 
λεκτρονική - ψηφιακή μορφή σε αντικατάσταση υπαρ- 
χουσών διεπαφών άλλης μορφής. 

γ. Η αναδιοργάνωση, ομαδοποίηση των ροών, περιορι- 
ομός του πλήθους των αντιτύπων, της πληροφορίας που 
θα εξακολουθήσει να διακινείται σε χαρτί. 

Η ομάδα εργασίας κατά την εκτέλεση του έργου της θα 
λάβει υπόψη την τεχνολογική εξέλιξη της πληροφορικής 
και της τηλεματικής, την ασφαλεία των πληροφοριών και 
τις μεταβολές που βρίσκονται σε εξέλιξη ή σχεδιάζονται 
και στα δύο πληροφοριακά συστήματα, συμπεριλαμβα¬ 
νομένου και του Ολοκληρωμένου Πληροφοριακού Συ¬ 
στήματος Θησαυροφυλακίου και Προϋπολογισμού. 

4. Η ομάδα εργασίας θα συνεδριάζει στο κτίριο της Μη¬ 
χανογραφικής Υπηρεσίας της Τράπεζας της Ελλάδος 
(Χολαργός), εκτός του κανονικού ωραρίου λειτουργίας 
των δημοσίων υπηρεσιών. 

Στον Πρόεδρο, τα μέλη και τη Γραμματέα της Ομάδας 
Εργασίας θα καταβληθεί σχετική αποζημίωση που θα κα¬ 
θοριστεί με άλλη απόφαση. 

Το έργο της Ομάδας Εργασίας θα περατωθεί εντός τρι¬ 
μήνου από την έκδοση της απόφασης αυτής. 

5. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

750.000 δραχμών για το τρέχον οικονομικό έτος, που θα 
καλυφθεί από τις πιστώσεις που έχουν εγγραφεί στον 
προϋπολογισμό του Υπ. Οικονομικών (Ειδικός Φορέας 
23/140 ΚΑΕ 0515). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 1999 
Με εντολή Υπουργού 
Ο Γενικός Διευθυντής 
ΔΙΟΝΥΣΙΟΣ ΡΙΖΟΣ 



Αποδοχή παραίτησης μέλους πρώτης σύνθεσης Δ.Σ. της 
Εταιρίας «ΕΛΛΗΝΙΚΟ ΦΕΣΤΙΒΑΛ Α.Ε.». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 3 του Ν. 2636/98 «Σύσταση 
εταιρειών για την οργάνωση καλλιτεχνικών εκδηλώσεων 
και για τη διαχείριση της περιουσίας του ΕΟΤ, σύσταση Ε¬ 
θνικού Συμβουλίου Τουρισμού και τροποποποιήσεις της 
νομοθεσίας για τον τουρισμό» (ΦΕΚ198/Α/1998) 

2. Το Π.Δ. 33/99 «Διορισμός Υπουργών, Αναπληρωτή Υ¬ 
πουργού και Υφυπουργών» (ΦΕΚ 36/Α/19.2.99). 

3. Τα άρθρα 11, 12, 13, 14 και 27 της με αριθ. 
Τ/4539/29.9.1998 Υπουργικής Απόφασης «Καταστατικό 
της εταιρίας «ΕΛΛΗΝΙΚΟ ΦΕΣΤΙΒΑΛ ΑΝΩΝΥΜΟΣ ΕΤΑΙ¬ 
ΡΙΑ»» (ΦΕΚ 1069/Β/14.10.1998). 

4. Την από 2.3.1999 παραίτηση του Θ. Μικρούτσικου α¬ 
πό τη θέση του Προέδρου και του Γενικού Διευθυντή της 
Εταιρίας «ΕΛΛΗΝΙΚΟ ΦΕΣΤΙΒΑΛ Α.Ε.», αποφασίζουμε: 

1. Αποδεχόμαστε την παραίτηση του Αθανάσιου Μι- 
κρούτσικου του Στέργιου από τη θέση του μέλους του Δι¬ 
οικητικού Συμβουλίου της Εταιρίας «ΕΛΛΗΝΙΚΟ ΦΕΣΤΙ¬ 
ΒΑΛ Α.Ε.». 

2. Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 1999 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 



Τροποποίηση της Υ.Α. Τ/4539/29.9.98 με θέμα «Καταστα¬ 
τικό της Εταιρίας «ΕΛΛΗΝΙΚΟ ΦΕΣΤΙΒΑΛ Α.Ε.». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2636/98 «Σύσταση Εταιρειών για 
την οργάνωση καλλιτεχνικών εκδηλώσεων και για τη δια¬ 
χείριση της περιουσίας του ΕΟΤ, σύσταση Εθνικού Συμ¬ 
βουλίου Τουρισμού και τροποποποιήσεις της νομοθεσίας 
για τον τουρισμό» (ΦΕΚ 198/Α/1998) 

2. Την με αριθμό. Τ/4539/29.9.1998 Υπουργική Απόφα¬ 
ση με θέμα «Καταστατικό της Εταιρίας «ΕΛΛΗΝΙΚΟ 
ΦΕΣΤΙΒΑΛ ΑΝΩΝΥΜΟΣ ΕΤΑΙΡΙΑ». 

3. Την με αριθ. Τ/879/8.3.99 απόφαση Υπουργού Ανά¬ 


πτυξης με θέμα «Αποδοχή παραίτησης μέλους Δ.Σ. της Ε¬ 
ταιρίας «ΕΛΛΗΝΙΚΟ ΦΕΣΤΙΒΑΛ ΑΝΩΝΥΜΟΣ ΕΤΑΙΡΙΑ». 

4. Το Π.Δ. 33/99 «Διορισμός Υπουργών, Αναπληρωτή Υ¬ 
πουργού και Υφυπουργών» (ΦΕΚ 36/Α/19.2.99), αποφα¬ 
σίζουμε: 

1. Τροποποιούμε την παρ. Ια του άρθρου 27 της με α- 
ριθ. Τ/4539/29.9.1998 Υπουργικής Απόφασης ως εξής: 

α. Χηνιάδου Σοφία του Χρήστου, νομικός, ειδική στις 
Διεθνείς Πολιτιστικές Σχέσεις, κάτοικος Αθήνας, οδός 
Δημητρακοπούλου 9 - Π. Φάληρο, που γεννήθηκε στην Α¬ 
θήνα το έτος 1964, Ελληνίδα υπήκοο, με δελτίο αστυνο¬ 
μικής ταυτότητας που έχει αριθμό Ξ-160356/87 και εκδό- 
θηκε από το Α/Τ ΛΔ' Αθηνών. 

2. Κατά τα λοιπά ισχύει ως έχει η με αριθ. Τ/4539/98 Υ¬ 
πουργική Απόφαση. 

3. Από την παρούσα απόφαση δεν προκαλείται επιπλέ¬ 
ον δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 1999 

ΟΥΠΟΥΡΓΟΣ 

Ε. ΒΕΝΙΖΕΛΟΣ 



Τροποποίηση της 504903/16.1.98 απόφαση Γεν. Γραμμα¬ 
τέα ΕΟΤ αναφορικά με την άσκηση αρμοδιοτήτων μό¬ 
νο από τον Γενικό Γραμματέα ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ Ε.Ο.Τ. 

Έχοντας υπόψη: 

1. Τις διατάξεις του άρθρου 1, παρ. 6, περίπτω. θ του Ν 
2160/93 (ΦΕΚ 118/Α). 

2. Το Π.Δ. 884/76 «περί Κανονισμού Διαρθρώσεως των 
Υπηρεσιών και Καταστάσεωςτου Προσωπικού του ΕΟΤ», 
όπως ισχύει σήμερα. 

3. Τις διατάξεις του άρθρου 29Α του Ν. 1558/85 (ΦΕΚ 
137/Α/1985) «Κυβέρνηση και Κυβερνητικά όργανα», όπως 
προστέθηκε με το άρθρο 27 του Ν. 2081/1992 (ΦΕΚ 
154/Α/1992). 

4. Τις διατάξεις του άρθρου 81 του Ν. 1982/90 «για τον 
εκσυγχρονισμό και την ανάπτυξη και άλλες διατάξεις». 

5. Το Ν. 2026/92 «περί ρυθμίσεως θεμάτων οργάνωσης του 
προσωπικού της Δημόσιας Διοίκησης και άλλες διατάξεις». 

6. Το Π.Δ. 475/90 «περί σύστασης Γ ενικών Διευθύνσεων 
στον ΕΟΤ». 

7. Το Π.Δ. 193/91 «περί τροποποίησης του Προεδρικού 
Διατάγματος 475/90». 

8. Τις διατάξεις του από 25.9 - 5.10.57 Β.Δ. «περί εγκρί- 
σεως του Κανονισμού διενέργειας μισθώσεων, εκμισθώ- 
σεων, προμηθειών κλπ. υπό του ΕΟΤ». 

9. Τις διατάξεις του από 24/29 Απρ. 1952 Β.Δ. «περί ε- 
γκρίσεωςτου Οικονομικού Κανονισμού του ΕΟΤ». 

10. Τον Κανονισμό εκτελέσεως έργων του ΕΟΤ. 

11. Την με αριθ. Τ/4505/28.9.98 (ΦΕΚ 117/Β) απόφαση 
της Υπουργού Ανάπτυξης περί διορισμού του Μ. Κυριακί- 
δη στη θέση του Γενικού Γραμματέα ΕΟΤ. 

12. Το γεγονός ότι από την παρούσα απόφαση δεν προ- 
καλείται δημόσια δαπάνη, αποφασίζουμε: 

1. Μεταβιβάζουμε στους Προϊσταμένους των Γενικών 
Δ/νσεων και τους Προϊσταμένους των Δ/νσεων την αρμο¬ 
διότητα της υπογραφής των αποφάσεων έγκρισης δαπά- 

νης μέχρι του ποσού των 300.000 δρχ. ανά είδος δαπάνης 
και μέχρι του συνολικού ποσού των 3.000.000 δρχ. το χρό¬ 
νο με την υποχρέωση της υποβολής στο Γραφείο του Γεν. 
Γραμματέα κάθε εξάμηνο απολογιστικής κατάστασης α¬ 
ναφορικά με την διάθεση της ανωτέρω δαπάνης. 

2. Διευκρινίζεται ότι η ανωτέρω μεταβιβαζόμενη αρμο¬ 
διότητα μπορεί να ασκείται παράλληλα μόνο από τον Γε¬ 
νικό Γ ραμματέα του ΕΟΤ. 

3. Κατά τα λοιπά εξακολουθούν να ισχύουν οι αριθ. 
536272/15.11.94, 501781/14.7.97, 502630/22.1.98 και 
504903/16.11.98 αποφάσεις Γεν. Γραμματέα. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 1999 
Ο Γ ενικός Γραμματέας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 1760 (7) 

Σύσταση Επιτροπής επίλυσης αμφισβητουμένου χαρα¬ 
κτήρα οχημάτων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Το άρθρο 84 παράγρ. 4 του Κώδικα Οδικής Κυκλοφο¬ 
ρίας (Ν. 2094/92, ΦΕΚ 182/Α/92) στο οποίο προβλέπεται 
η σύσταση επιτροπής για την επίλυση περιπτώσεων αμ¬ 
φισβήτησης χαρακτηρισμού οχημάτων. 

2. Αιτήματα ενδιαφερομένων για κατάταξη ως αγροτι¬ 
κών μηχανημάτων, οχημάτων αυτοκινουμένων μηχανη¬ 
μάτων των οποίων τα κύρια χαρακτηριστικά δεν συμφω¬ 
νούν απόλυτα με αυτά των αγροτικών μηχανημάτων, ό¬ 
πως ορίζονται στις διατάξεις του Κώδικα Οδικής 
Κυκλοφορίας. 

3. Την αρ. 33986/1998 κοινή απόφαση του Πρωθυπουρ¬ 
γού και του Υπουργού Γεωργίας, για την ανάθεση αρμο¬ 
διοτήτων, αποφασίζουμε: 

1) Συγροτούμε Επιτροπή αποτελούμενη από: 

(α) Τον Προϊστάμενο της Δ/νσης Αξιοποίησης Εγγειο- 
βελπωτικών Έργων και Μηχανικού Εξοπλισμού του Υ¬ 
πουργείου Γεωργίας. 

(β) Τον Προϊστάμενο της Δ/νσης Δ13 του ΥΠΕΧΩΔΕ. 

(γ) Τον Προϊστάμενο του Τμήματος Εκμηχάνισης & Ε¬ 
ξηλεκτρισμού Γεωργίας τουΥπουργ. Γεωργίας. 

(δ) Τον Προϊστάμενο του Τμήματος Ε της Δ/νσης Δ13 
του ΥΠΕΧΩΔΕ οι οποίοι σε περίπτωση κωλύματος θα α¬ 
ναπληρώνονται από τους νόμιμους αναπληρωτές τους. 

2) Έργο της Επιτροπής είναι η γνωμοδότηση για την κα¬ 
τάταξη οχημάτων - αυτοκινουμένων μηχανημάτων, που 
αμφισβητούνται ως προς την κατάταξή τους, ως αγροτι¬ 
κών μηχανημάτων ή μηχανημάτων έργων σύμφωνα με τις 
διατάξεις του Κώδικα Οδικής Κυκλοφορίας. 

Καθήκοντα Προέδρου της Επιτροπής εκτελεί ο ανώτε¬ 
ρος στο βαθμό και στην περίπτωση ομοιοβαθμίας ο αρ¬ 
χαιότερος στο βαθμό αυτό. 

3) Εξουσιοδοτούμε τους Γενικούς Γραμματείς των Υ¬ 
πουργείων ΠΕΧΩΔΕ και ΓΕΩΡΓΙΑΣ όπως με κοινές απο¬ 
φάσεις τους κατατάσουν τα αμφισβητούμενου χαρακτή¬ 
ρα οχήματα - αυτοκινούμενα μηχανήματα στα αγροτικά 
μηχανήματα ή μηχανήματα έργων με σύμφωνη γνωμοδό¬ 


τηση της παραπάνω επιτροπής. 

4) Οι παραπάνω ρυθμίσεις δεν επιβαρύνουν τον Κρατι¬ 
κό Προϋπολογισμό. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 2 Μαρτίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΦΥΠΟΥΡΓΟΣ ΓΕΩΡΓΙΑΣ 

Κ. ΛΑΛΙΩΤΗΣ ΝΤ. ΒΡΕΤΤΟΣ 

-♦- 

Αριθ. 5085 (8) 

Τροποποίηση του άρθρου 26 του Κανονισμού Λειτουρ¬ 
γίας Διοικήσεως και Παροχών ΚΑΦ Λιμένα Θεσ/νίκης. 

Ο ΓΕΝ. ΓΡΑΜΜ. ΠΕΡΙΦ. ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την Περιφέρεια και άλλες διατά¬ 
ξεις» όπως τροποποιήθηκαν και συμπληρώθηκαν αργό¬ 
τερα με τις διατάξεις των Ν.2240/94 και Ν.2307/95. 

2. Τις διατάξεις του Ν.2503/97 περί «Διοίκησης, οργά¬ 
νωσης στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

3. Τις διατάξεις του άρθρ. 26 του Κανονισμού Λειτουρ¬ 
γίας Διοικήσεως και Παροχών ΚΑΦ Λιμένα Θεσ/νίκης. 

4. Την αναφορά του ΚΑΦ Λιμένα Θεσ/νίκης με αριθμ. 
21/27.1.1999 με την οποία μας υποβλήθηκε απόσπασμα 
Πρακτικών της συνεδρίασης της Διοικούσας Επιτροπής 
με αριθμό 526/98 και της 2239/29.10.98 απόφασης Δ.Σ. 

5. Το αριθμ. 13864/12.1.99 έγγραφο του Υπουργείου 
Εργασίας και Κοινωνικών Ασφαλίσεων, αποφασίζουμε: 

Εγκρίνουμε την τροποποίηση της παράγρ. 2 του άρ¬ 
θρου 26 του Κανονισμού Λειτουργίας Διοικήσεως και Πα¬ 
ροχών του ΚΑΦ Λιμένα Θεσ/νίκης ως κατωτέρω: 

Το κατά τα ανωτέρω καταβαλλόμενο στους δικαιούχους 
ποσό της εφάπαξ αποζημίωσης ορίζεται ανάλογα με τα έτη 
συμμετοχής στο Κ.Α.Φ. Λιμένα Θεσ/νίκης ως ακολούθως. 

1. Από το 1 ο έως 10ο έτος θα χορηγείται το ποσό των τε- 
τρακοσίων εβδομήντα επτά χιλιάδων εξακοσίων ογδόντα 
δύο δραχμών (477.682) για κάθε έτος. 

2. Από το 11ο έως 20ο έτος θα χορηγείται το ποσό των 
εξακοσίων ενενήντα έξι χιλιάδων επτακοσίων δώδεκα 
δραχμών (696.712) για κάθε έτος. 

3. Από το 21 ο έως 37ο έτος θα χορηγείται το ποσό των 
επτακοσίων εβδομήντα οκτώ χιλιάδων πεντακοσίων ε¬ 
βδομήντα τεσσάρων δραχμών (778.574) για κάθε έτος. 

4. Κλάσμα του έτους πάνω από έξι (6) μήνες λογίζεται ο¬ 
λόκληρο έτος και υπολογίζεται για την προσαύξηση ως ά¬ 
νω, αλλά όχι και τη θεμελίωση του δικαιώματος για τη λή¬ 
ψη παροχής της εφάπαξ αποζημίωσης. 

Από τις διατάξεις αυτής της απόφασης δεν επέρχεται 
δαπάνη στον Κρατικό Προϋπολογισμό (1/1992 εγκ. Γραμ¬ 
ματείας Υπουργ. Συμβουλίου). 

Η απόφαση αυτή ισχύει από 1.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Φεβρουάριου 1999 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: νννννν.βΙ.ςΓ 
ΙΝΤΕΡΝΕΤ: ΙιοΙ.ρΓ 
β-ιτιαίΙ: ηνβδ @ ΙιοΙ.θγ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ ^ ΠΕΡΙΦΕΡΕΙΑΚΑ ΓΡΑΦΕΙΑ 

_ Σολωμού 51 _ ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ.Κ. 262 23 (061) 6381 100 

5248188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


4135 228 


(061) 6381 100 
(0651) 87215 

(0531)22 858 
(041) 597449 
(0661)89 127/89 120 
(081)396 223 


ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . . . ... . . Ρ . , 

_- Απο 8 σελίδες και ανω προσαυξηση 100 δρχ. ανα βσέλιδο ή μέρος αυτού 


Τεύχος 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Κ.Α.Ε. Προϋπολογισμού 
_ 2531 


Κ.Α.Ε. εσόδου υπέρ 
ΤΑΠΕΤ3512 


Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ 

Β'(Υπουργικές αποφάσεις κ.λπ.) 70.000 » . 3.500 » 

Γ (Διορισμοί, απολύσεις κ.λπ. Δημ. Υπαλλήλων) 15.000 >» . 750 » ! 

Δ' (Απαλλοτριώσεις, πολεοδομία κ.λπ.) 70.000 » . 3.500 » 

Αναπτυξιακών Πράξεων (Τ.Α.Π.Σ.) 30.000 » . 1^500 » ! 

Ν.Π.Δ Δ. (Διορισμοί κ.λπ. προσωπικού Ν.Π,Δ.Δ.) 15.000 » . 750 » 

Παράρτημα (Προκηρύξεις θέσεων ΔΕΠκ.τλ.) 5.000 » . 250 - 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » . 500 » ! 

Ανωτάτου Ειδικού Δικαστηρίου (Α.Ε.Δ.) 3.000 » 150» 

ΠροκηρύξεωνΑ.Σ.Ε.Π. 10.000 » ! 500 » 

Ανωνύμων Εταιρειών & Ε.Π.Ε. _ 250.000 » . 12.500 » ! 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 250.000 » . 12 5 00 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 

* να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 








